62017TJ0480_INF
A Törvényszék (második tanács) 2019. március 26‑i ítélete –Görögország kontra Bizottság
(T‑480/17. sz. ügy)
„EMGA és EMVA – A finanszírozásból kizárt kiadások – Görögország által kifizetett kiadások – Egyszeri és átalány pénzügyi korrekciók – Kölcsönös megfeleltetés – A jogszabályban foglalt gazdálkodási követelmények ellenőrzése – Kockázatelemzés – A vagyoni kár felmérése – Indokolási kötelezettség – Arányosság”
1.
Mezőgazdaság – Az EMGA és az EMVA általi finanszírozás – Végső elszámolás – Az uniós szabályozás alkalmazása során történt szabálytalanságokból eredő kiadások elszámolásának megtagadása – Az érintett tagállam általi vitatás – Bizonyítási teher – A Bizottság és a tagállam közötti megosztás
(1306/2013 európai parlamenti és tanácsi rendelet; 73/2009 tanácsi rendelet, 22. cikk, (1) bekezdés; 1122/2009 bizottsági rendelet, 26. cikk, (1) bekezdés; 79/409 tanácsi irányelv, 5. cikk, a), b) és d) pont)
(lásd: 36–39., 45. pont)
2.
Mezőgazdaság – Az EMGA és az EMVA általi finanszírozás – Végső elszámolás – Az uniós szabályozás alkalmazása során történt szabálytalanságokból eredő kiadások elszámolásának megtagadása – Az adott tárgykörben elfogadott belső útmutatások alapján a Bizottság által megállapított pénzügyi átalánykorrekció – Az Uniónak okozott pénzügyi kár pontos értékelését lehetővé tévő információk hiányában való alkalmazás – Az érintett tagállam által a nem az adott pénzügyi évben elvégzett ellenőrzések eredményeivel való összehasonlításon alapuló számítás bemutatása – Elégtelen jelleg
(1306/2013 európai parlamenti és tanácsi rendelet, 52. cikk, (1) és (2) bekezdés)
(lásd: 48., 97–99. pont)
3.
Mezőgazdaság – Az EMGA és az EMVA általi finanszírozás – Támogatások nyújtása – A tagállamok hatékony közigazgatási és helyszíni ellenőrzési rendszer létrehozásával kapcsolatos kötelezettsége – A végrehajtás elmulasztása – Kötelezettségszegés – A belső jogrendre alapított igazolás – Megengedhetetlenség
(1974/2006 bizottsági rendelet, II. melléklet, 5.3.2.1. pont)
(lásd: 53. pont)
4.
Intézmények jogi aktusai – Indokolás – Kötelezettség – Terjedelem – Az EMGA és az EMVA által finanszírozott kiadások címén a kiadások végső elszámolására vonatkozó határozat
(EUMSZ 296. cikk; 1306/2013 európai parlamenti és tanácsi rendelet, 52. cikk, (3) bekezdés)
(lásd: 57., 76–78., 134–136. pont)
5.
Mezőgazdaság – Az EMGA és az EMVA általi finanszírozás – Végső elszámolás – Az uniós szabályozás alkalmazása során történt szabálytalanságokból eredő kiadások elszámolásának megtagadása – Tagállam által kialakított ellenőrzési rendszer hiányosságainak megállapítása – Az érintett tagállam általi vitatás – A Bizottság azon kötelezettsége, hogy állást foglaljon azokról az adatokról, amelyeket a tagállam a hiányosságok pénzügyi következményei kapcsán szolgáltatott
(1306/2013 európai parlamenti és tanácsi rendelet, 52. cikk)
(lásd: 79. pont)
6.
Mezőgazdaság – Az EMGA és az EMVA általi finanszírozás – Végső elszámolási eljárás – Békéltetési eljárás – A békéltető testület véleménye – A kötelező hatály hiánya
(1306/2013 európai parlamenti és tanácsi rendelet, 52. cikk, (3) bekezdés)
(lásd: 80., 120., 137., 146. pont)
7.
Mezőgazdaság – Az EMGA és az EMVA általi finanszírozás – Végső elszámolás – Az uniós szabályozás alkalmazása során történt szabálytalanságokból eredő kiadások elszámolásának megtagadása – Az Alap által elszenvedett veszteségek értékelése – Kellő pontossággal meg nem határozható szabálytalan kiadások – Átalánykiigazításokra alapozott értékelés – Megengedhetőség – Az arányosság elvének megsértése – Hiány
(1306/2013 európai parlamenti és tanácsi rendelet, 52. cikk)
(lásd: 156–158. pont)
Tárgy
Az EUMSZ 263. cikken alapuló, és az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló, 2017. június 26‑i (EU) 2017/1144 bizottsági végrehajtási határozat (HL 2017. L 165., 37. o.) azon részében történő megsemmisítése iránti kérelem, amelyben az 1182054,17 euró összegben kizárja az uniós finanszírozásból a Görög Köztársaság által teljesített kiadásokat a megfelelőség ellenőrzése területén, egyszeri és átalányjellegű pénzügyi korrekciók jogcímén, azon okból, hogy hiányosságok kerültek feltárásra a kölcsönös megfeleltetés alkalmazásában az EMGA és az EMVA keretében.
Rendelkező rész
1)
A Törvényszék a keresetet elutasítja.
2)
A Törvényszék a Görög Köztársaságot kötelezi a költségek viselésére.